open-index/open-wikipedia-markdown huggingface dataset:
Kalibo internasjonale lufthavn

**Kalibo internasjonale lufthavn** (Filipino: Paliparang Pandaigdig ng Kalibo, Akeanon: Paeuparang Pangkalibutan det Kalibo) (IATA: KLO, ICAO: RPVK) er en lufthavn som betjener den generelle delen av Kalibo, hovedstaden i provinsen Aklan på Filippinene, og er en av to flyplasser som betjener Boracay, den andre er Godofredo P. Ramos lufthavn i byen Malay. Det er den raskest voksende lufthavnen i Filippinene, og lufthavnen er klassifisert som en internasjonal flyplass av luftfartstilsynet på Filippinene.

## Flyselskaper og destinasjoner
* AirAsia: Kuala Lumpur 
* AirAsia Zest Beijing-Capital, Busan, Manila, Seoul-Incheon, Shanghai-Pudong 
* Asiana Airlines: Seoul-Incheon  
* Cebgo: Manila, Charter: Hangzhou, Shanghai-Pudong 
* Cebu Pacific: Cebu, Hong Kong, Manila Charter: Chongqing, Guangzhou, Seoul-Incheon, Shanghai-Pudong 
* China Airlines: Charter: Taipei-Taoyuan 
* Philippine Airlines: Busan, Manila, Seoul-Incheon, Taipei-Taoyuan Charter: Khabarovsk 
* Philippine Airlines fløyet av PAL Express: Manila Charter: Hangzhou, Shanghai-Pudong 
* Philippines AirAsia Manila 
* SilkAir: Singapore 
* Tigerair: Singapore 

## Eksterne lenker
* 
* KIA Flights tracker
Frenchella

***Frenchella*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.

## Utbredelse
Artene lever i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Liparetrini Burmeister, 1855
******* Slekten *Frenchella* Blackburn, 1892
******** *[[Frenchella fimbriata]]* Lea, 1919
******** *[[Frenchella gagatina]]* Lea, 1919
******** *[[Frenchella hirticollis]]* Blackburn, 1898
******** *[[Frenchella iridescens]]* (Blanchard, 1851)
******** *[[Frenchella lubrica]]* Blackburn, 1892
******** *[[Frenchella russula]]* Britton, 1959
******** *[[Frenchella striatella]]* (Blanchard, 1851)

## Kilder
* Britton, E.B. (1990) A synopsis of the Australian genera of Liparetrini (Coleoptera : Scarabaeidae : Melolonthinae). *Invertebrate Systematics* 4: 159-195. http://www.publish.csiro.au/paper/IT9900159.htm
* Atlas of Living Australia - Liparetrini https://web.archive.org/web/20150521213844/http://bie.ala.org.au/species/Melolontha+obesa+(Animalia)
* Biolib.cz - liste over artene http://www.biolib.cz/en/taxontree/id663336/

## Eksterne lenker
*
Jarhibol

**Jarhibol** (*yrḥbwl* - Yarḥibol) var opprinnelig verneguden for kilden Efca i Palmyra. Guden gav orakel og hadde som tittel «Kildens *gad*», hvorved *gad* betyr «herre» eller «beskyttermakt». I Dura Europos var det ifølge gamle innskrifter et tempel innviet til samme guddom.

## Beskrivelse
### Palmyra
Jarhibol synes å ha hatt Palmyra som sitt utgangspunkt og egentlig kultsted, idet allerede amurittene, som var områdets første kjente innbyggere, bad ham ære. Han var opprinnelig oasens ættegud, mens de tidlige beboere forstod seg selv som hans arvinger. Denne kildeguden fikk også funksjon som dommergud. Ettersom dette klassisk var en funksjon som tilkom solguden, opptok de ikonografiske fremstillinger av Jarhibol i tiden rundt Kristi fødsel elementer fra solguden.

Jarhibols tidligere helt sentrale rolle som kilden beskyttergud trådte så mer og mer i bakgrunnen, ettersom han nå begynte å inngå i en trias med den andre gamle ætteguden, Aglibol, som ble æret som månegud. Den tredje i triaden var den høyeste himmelgud, Bel. 

Under en utgravning i Palmyra i 2001 ble det også funnet oljelamper med fremstilling av en solgud, med påskriften *Jarhibol*.

En annen trias som forefinnes i Palmyra har med den vestsemittiske himmelgud Baalshamin, Aglibol og solguden Malakbel.

### Dura-Europos
I Dura-Europos utgravde James H. Breasted og Franz Cumont det såkalte *Tempelet for de palmyreniske guder*. Det lå nær bymuren i byens nordvestre del. Tempelet hadde en indre gård med sentralalter og omgitt av rom. I naos og pronaos er det 16 fresker som er fra perioden 50 til 145 e.Kr.

Ved siden av den partiske gudinne Bithnanaia og hennes far Konon er her Jarcibol gjengitt med en strålekrone sammen med Aglibol og Baalshamin, som her forsåvid betegnes med det greske gudenavnet Zeus. Clark Hopkins vil i figuren kalt Zeus se Ahura Mazda, ettersom figuren har partiske benklær.

Kulten knyttet til den palmyreniske trias Bel, Jarhibol og Aglibol synes i Dura Europos å ha vedvart inn i romersk til der (etter 145 e.Kr.).

### Kilikia
Fra Kilikia er det kjent fremstillinger at tiaden Baalshamin, Sahr og Samsh; Samsh tildvarer her Jarhibol, Sahr tilsvarer Aglibol.

## Referanser


## Litteratur
* Clark Hopkins: «The Palmyrene Gods at Dura-Europos», i: *Journal of the American Oriental Society* 51/2 (1931), d. 119-137.
* Javier Teixidor: *The Pantheon of Palmyra. Études préliminaires aux religions orientales dans l'Émpire romain 79.* E. J. Brill, Leiden 1979.

## Eksterne lenker
* Relief mit seinem Bild
* http://homepage.univie.ac.at/elisabeth.trinkl/forum/forum0901/20palm.htm
Sørdalselva (Åfjord)

**Sørdalselva** er et vassdrag i Sørdalen som renner fra Haravatnet mot sørvest via Storvatnet ut i Mørrefjorden ved Arnvika i Åfjord kommune. Bare en delstrekning ovenfor Litlvatnet har navnet Sørdalselva. 

Storvatnet er regulert som magasin for Mørre kraftverk (13,6 MW), dette ligger langs en 3883 m lang tunnel mellom vatnet og Mørrefjorden. Breivold kraftverk (1 MW) nytter sideelva Kvernelva.

## Referanser
York Factory

**York Factory** var en bosetning og en handelstasjon beliggende på sydvestsiden av Hudsonbukta i det nordvestre Manitoba, Canada, ved munningen av Hayes River om lag 200 km. syd sydøst av Churchill. Bosetningen var hovedkvarteret til Hudson's Bay Companys nordlige avdeling fra 1821 til 1873. Det fortsatte å operere som en handelsstasjon i over 270 år frem til 1957 da Hudsons stengte det.

## Historie

Gjennom 1600-tallet og sent på 1800-tallet var York Factory og dets forgjenger en sentral base for Hudson's Bay Company's (HBC)'s kontroll med pelshandelen og andre forretninger i Rupert's Land og det enorme territoriet som omfattet hele nedbørsområdet til Hudson Bay, det som nå danner mye av Canada.

Dette historiske stedet er nå bemannet av det canadiske parkvesen *[[Parcs Canada|Parks Canada]]* fra juni til september. Arkeologiske utgravninger fra 1700-tallets «octagon» har pågått siden 1991.

## Referanser
Fiin Gammel Portviin

**Fiin Gammel Portviin**, ofte bare kalt **«Fiin Gammel»**, er en av det norske Vinmonopolets mest kjente portviner. Varemerket ble lansert i 1923, og er et av de eldste varemerkene i polets utvalg. Den tilhører utsalgenes basisutvalg.

Fiin Gammel er en såkalt Tawny, lagret i minst seks år på eikefat. 
Vinen er basert på tradisjonelle portvinsdruer, og gjæringen stoppes ved å blande inn brennevin. Alkoholstyrken er 20 prosent.

Merket selges per 2015 i halvflasker (37,5 cl) og helflasker (75 cl). I helflaske finnes også varienten **Fiin Gammel Portviin Late Bottled Vintage**, der produksjonsprosessen ikke er helt den samme.

## Referanser
Historisk oversikt over studenttillitsvalgte ved Universitetet i Oslo

Dette er en **oversikt over sentrale studentrepresentanter ved [[Universitetet i Oslo]]**. Oversikten strekker seg tilbake til 1907, da Studentenes Fellesutvalg ble opprettet som følge av kongelig resolusjon av 25.4.1907.

## Ledere av UiOs øverste studentorgan

## Studentrepresentanter i universitetets øverste organ

Det akademiske kollegium (latin *Collegium academicum*) var fra 1813 til 2003 det øverste organet ved Universitetet i Oslo. Det ble omdannet til Universitetsstyret i begynnelsen av 2003.

## Studentrepresentanter i Universitetsstyret
Siden 1990 har det sittet to studentrepresentanter i universitetets øverste organ. Disse to representantene sitter også som representanter i arbeidsutvalger i Studentparlamentet.
*Ufullstendig liste*

## Studentrepresentanter i Det akademiske kollegium
Studentrepresentasjon ble innført med Universitetsloven av 1957. fra 1957 til 1976 én studentrepresentant med vara. Fra 1977 til 1989 var det 7syv representanter per periode, hvorav to også satt i arbeidsutvalget (AU). I 1990 ble representasjonen i kollegiet redusert til to studenter, og det ble i stedet opprettet et kollegieråd. Det akademiske kollegium ble omdannet til Universitetsstyret med virkning fra 1.1. 2003 (mot studentenes stemmer) Ufullstendig liste (mangler perioden 1972-1976)

## Se også
*Studentparlamentet ved Universitetet i Oslo
*Velferdstinget i Oslo og Akershus
*Det akademiske kollegium (UiO)

## Referanser
Wouter Wippert

**Wouter Wippert** (født 14. august 1990) er en profesjonell nederlandsk landeveissyklist. Han sykler for Roompot-Nederlandse Loterij, og har vært profesjonell syklist siden 2012.

## Meritter

;2010
:8. etappe, Okolo Slovenska

;2011
:2. etappe, Tour de Berlin U23
:3. etappe, Tour de l'Avenir

;2012
:5. etappe, Triptyque des Monts et Châteaux

;2014
:1. og 3. etappe, Tour de Kumano
:2. og 4. etappe, New Zealand Cycle Classic
:3. etappe, Tour de Taiwan
:2. etappe, Tour of Japan
:9. etappe, Tour of Hainan
;2015
:6. etappe, Tour Down Under
:1. og 3. etappe, Tour de Taiwan
:1. og 6. etappe, Tour de Korea

## Referanser


## Eksterne lenker
*
Hot Pockets

**Hot Pockets** er frosne empanadas for oppvarming i mikrobølgeovn. De er laget med én eller flere typer ost, kjøtt eller grønnsaker. Hot Pockets ble lansert av Chef America Inc., men har siden 2002 blitt produsert av Nestlé.

Der er mer enn 20 varianter av den tradisjonelle Hot Pockets, inkludert frokost-, lunch- og middagsvarianter. Nestlé fabrikkerer dessuten Lean Pockets, Pretzel Bread Hot and Lean Pockets, Hot Pockets Croissant Crust og Hot Pockets Sideshots. Tidligere Nestlé også Hot Pie Express, Hot Pocket Pizza Minis (opprinnelig kalt Hot Pockets Pizza Snacks), Hot Pockets Subs, Hot Pockets Calzones og Hot Pockets Panini.

## Eksterne lenker
*
Yngve Horn

**Yngve Horn** (født 8. juli 1955 i Oslo) er en norsk danser, koreograf og regissør som har hatt sitt virke ved en rekke norske og internasjonale teatre.

## Utvalgte roller som danser
Horn danset ca. 4000 forestillinger i en rekke balletter og produksjoner for og med Den Norske Opera, Nasjonalballetten, Cullbergballetten, Norsk Danseteater, Tigerstaden Danseteater, NRK Drama og NRK Underholdningsavdelingen.

### Nasjonalballetten
Skiballetten: Originalverk av Ivo Cramer for Den Norske Opera. Til åpningsshowet for Ski-VM på Nationaltheatret i 1966. Ble også sendt i TV-programmet "På direkten" fra Centralteatret med Odd Grythe.

Strender: Originalverk av Glen Tetley for Nasjonalballetten i 1974. En av de mannlige hovedrollene.

### Cullbergballetten
Simon Drømmaren, 1975. Koreografi Birgit Cullberg. Gjestet i tittelrollen.

Soweto, 1977 – 1980. Koreografi Mats Ek.

St. Göran Och Draken, 1977 – 1980. Koreografi Mats Ek.

Ildfuglen, 1977 – 1980: Koreografi Maurice Bejart.

## Utvalgte produksjoner som koreograf og regissør
Horn har koreografert, regissert og produsert drøyt 100 produksjoner for Den Norske Opera, Nasjonalballetten, Det Norske Teatret, Nationaltheatret, Oslo Nye Teater, Trøndelag Teater, Riksteateret, Den Nationale Scene, Ricks Bergen, Cullbergballetten, Norsk Danseteater, Tigerstaden Danseteater, NRK Drama og NRK Underholdningsavdelingen.

### Nasjonalballetten
Let It Grow, 1975: Koreografi, danser, scenografi, lysdesign.

Juni Og Jeg, 1976: Koreografi, danser, scenografi.

### Cullbergballetten
Visions, 1978: Koreografi.

### Det Norske Teatret
Romeo Og Julie: Tigerstaden Danseteater. Koreograf. Åpningsforestilling til åpningen av den nye teaterbygningen til Det Norske Teatret.

### Nationaltheatret
Abriels Løve: Regi, koreografi. Markering av teaterets nittiårsjubileum.

### Drammens Teater
Flisekongen: Drammens Teater. Regi. Musikal.

### Riksteateret
Historien Om En Hest: Koreografi. Musikalsk teater.

## TV

### NRK
A-Men, 1981: NRK TV. Norsk Danseteater. Koreografi.

Medea, 1983: NRK Drama. Koreografi korpartiene.

To All The Birds That Cannot Fly. Tigerstaden Danseteater. Oslo Konserthus. Koreografi, kostymer.

Holmenkollkonserten: NRK TV. Koreografi.

Musikalens Historie, 1983: NRK TV. Koreografi, regi. Tre av fem programmer om musikalens historie.

Nikkerne, 1984 – 1985: NRK TV. Koreografi, danser. Mye omtalt direktesendt stand up-program. Med Klaus Hagerup, Terje Nordbye, Henrik Scheele.

## Referanser
Primera División 2014–2015

**Primera División 2014–2015** var den 84. sesongen av den spanske toppdivisjonen. Atlético Madrid var regjerende mester. Eibar, Deportivo La Coruña og Córdoba hadde rykket opp fra Segunda División. Sesongen startet 23. august og ble avsluttet den 24. mai 2015.

## Tabell

## Stadioner

## Utmerkelser

### Toppscorere

### Målgivende

## Kilder
*  Tabell og resultater på Base de Datos Histórica de Fútbol, besøkt 4. juli 2018
Andreas Vangstad

**Andreas Vangstad** (født 24. mars 1992) er en norsk landeveissyklist og tidligere orienteringsløper som sykler for det norske kontinentallaget Team Sparebanken Sør.

## Karriere
Vangstad startet sin karriere i KSI Sykkel (Studentidrettslaget), gikk senere over til Kristiansands CK, men etter å ha endt på en 6.-plass under temporittet i nm 2013 i Grimstad signerte han for det norske kontinentallaget Team Plussbank.

### 2014
I juni 2014 tok Vangstad bronse under temporittet i NM på Eidsvoll. Han fullførte de 40 kilometerne på tiden 48.55, 1.13 bak Norgesmester Reidar Borgersen fra Team Joker, men kun ett sekund bak sølvvinner og lagkamerat Bjørn Tore Hoem.

Tre måneder senere, viste Vangstad seg frem på den internasjonale scenen for første gang under U23-VM i landeveissykling. Han syklet 36,15 km på tiden 44.34,82, i og rundt den spanske byen Ponferrada. Tiden resulterte i en 7.-plass, kun 44,88 sekunder bak gullvinner Campbell Flakemore fra Australia.

### 2015
Hans største seier i karrieren kom 24. mai 2015 under den siste etappen av Tour of Norway. Vangstad satt inn ett rykk drøyt to kilometer fra mål og vant den 174 kilometer lange etappen 11 sekunder foran landsmannen Fredrik Strand Galta fra Coop-Øster Hus.

Én måned senere, tok Vangstad sølv under temporittet i NM i Brumunddal. Han fullførte de 49,6 kilometerne på tiden 1,03.46, 2.16 bak Norgesmester Edvald Boasson Hagen fra MTN-Qhubeka og ni sekunder foran bronsevinner Truls Engen Korsæth fra Team Joker.

## Meritter

;2014
:Bronse, NM i landeveissykling, tempo
:7.-plass, U23-VM i landeveissykling 2014, tempo
;2015
:5.-plass sammenlagt og 5. etappe, Tour of Norway
:Fyen Rundt
;2016:
:Gull, Sundvolden Grand Prix
:Bronse, NM temporitt

## Referanser


## Eksterne lenker
*
Hans Petter Tholfsen

**Hans Petter Tholfsen** (født 2. november 1946, død 10. september 2014) var en norsk travkusk og hestetrener som hadde trenerstall på Granum Gård i Sandefjord. Han vant 3986 seire i Norge, hvorav flere klassiske triumfer. Han ble landschampion, den i landet med fleste seire, i 1993.

Hans Petter Tholfsen ble blant annet banechampion som trener fire ganger ved Klosterskogen Travbane og fem år på rad som stallansatt ved samme bane. Tholfsen døde i 2014, 67 år gammel. Det er opprettet minneløp etter Tholfsen, som ble arrangert første gang i 2015 på hans hjemmebane, Jarlsberg Travbane. Det er også opprettet minneløp i Frankrike, «Prix Hans Petter Tholfsen».

## Referanser
University of Chicago Oriental Institute

**Oriental Institute of University of Chicago** (kort: **OI**) hører til verdens fremste forskningsinstitusjoner innen egyptologi og Det nære østens alderdomkunnskap. Det ble grunnlagt i 1919 som institutt innen University of Chicago. Det har et eget arkeologisk museum.

## Historie
Tanken om et slikt institutt går tilbake til James Henry Breasted, som også bygde opp Haskell Oriental Museums samlinger. Han foreslo ved slutten av første verdenskrig for John D. Rockefeller jr. at det burde opprettes et forskningsinstitutt som kunne granske den vestlige sivilisasjons røtter i Orienten. Rockefeller stilte til rådighet 50.000 US-dollar for en femårsperiode. Tilsvarende beløp ble skutt inn fra University of Chicago. Slik kunne instituttet grunnlegges i mai 1919. Arkitektkontoret Mayers Murray & Phillip planla dets bygning i Art déco/nygotisk stil. Bygningen stod ferdig i 1930 og ble innviet i 1931.

## Samlinger
I instituttets museum er funn fra utgravninger i Egypt, Israel, Syria, Tyrkia, Irak og Iran. Blant artefaktene er det Megiddo-elfenbein, en samling av bronseartefakter fra Luristan, en 40 tonns lamassu fra Dur Šarrukin og en monumental statue av farao Tutankhamon. Her er også et leirtavlearkiv datert til ca 500 f.Kr. fra den persiske hovedstad Persepolis. Leirtavlene er skrevet på elamittisk dialekt og gir innblikk i  akhameniderikets verdeng, noe man eller bare kjenner fra Herodots skrifter.

## Prosjekter
Instituttet har forestått mange utgravninger i Midtøsten, og har også utviklet et 23-binds leksikon, Chicago Assyrian Dictionary. Dette er et verk som ble påbegynt i 1921 av Breasted som oppslagsbok for akkadisk. Det arbeides (2015) også på Chicago Hittite Dictionary og en ordbok for demotisk.

## Litteratur
* Jeffrey Abt: *American Egyptologist. The Life of James Henry Breasted and the Creation of His Oriental Institute.* University of Chicago Press, Chicago; London 2011. ISBN 978-0-226-00110-4.

## Referanser


## Eksterne lenker
* Hjemmeside
* Direktører
* Abzu - Guide til open Access Material 
* Databank hos Oriental Institute om tyveriet av arteftaker fra det irakiske nasjonalmuseum i april 2003
* Persepolis Fortification Archive Project
* The Oriental Institute: Fragments for a History of an Institution. A collaborative project intended to focus ideas and thoughts on the history of the Oriental Institute of The University of Chicago
*
Svartmispel

**Svartmispel** (*Cotoneaster laxiflorus*) er en løvfellende busk i rosefamilien.

Den kan bli opptil to meter høy, men er som regel lavere. Årsskuddene er litt hårete, men eldre kvister er skinnende rødbrune. Bladene er ovale, 2–5&nbsp;cm lange; de er mørkegrønne på oversiden og gråhårete under. Blomstene sitter 3–8 sammen i nikkende kvaster. Kronbladene er mer eller mindre rosa. Fruktene er blåsvarte, runde og 6–9&nbsp;mm store. Arten vokser i berg og kratt.

Svartmispel har en østlig utbredelse i Europa med vestgrense i Norge, Danmark (kun Bornholm), Sverige, Polen, Tsjekkia og Slovakia. Den finnes ikke i Finland, selv om den vokser i Karelia og på Kolahalvøya. I Asia finnes den helt østover til stillehavskysten i Russlands fjerne østen. I Norge vokser den i kalkområdet på Sør-Østlandet fra sørlige Østfold og Grenland nord til Ringerike. Den vurderes som nær truet NT på grunn av utbygging i dette tett befolkede området.

Norske og svenske botanikere, samt *Flora Europaea* har brukt det vitenskapelige navnet *Cotoneaster niger* om denne arten. I annen litteratur er den ofte blitt kalt *Cotoneaster melanocarpus*. Dickoré & Kasperek (2010) mener at svartmispel skal hete *Cotoneaster laxiflorus*. Andre synonymer er ifølge dem *Cotoneaster matrensis* og *Cotoneaster alaunicus*, som *Flora Europaea* regner som egne arter. Artsdatabanken bruker nå *Cotoneaster niger*.

## Referanser




## Eksterne lenker
*
Sideforhold (andre betydninger)

**Sideforhold** kan beskrives generelt eller i bestemte kontekster, og kan referere til:

*Generelt:*
*Sideforhold &ndash; generell definisjon, bruksområder og eksempler

*Grafikk:*
*Sideforhold (bilde) &ndash; forholdet mellom lengste og korteste side på et bilde
*Piksel-sideforhold &ndash; forholdet mellom en piksels bredde og lengde i et digital bilde

*Luftfart:*
*Sideforhold (aerodynamikk) &ndash; forholdet mellom en vinges lengde og bredde 

*Elektronikk:*
*Sideformat (skjerm) &ndash; det proporsjonale forholdet mellom bredden og høyden på en skjerm
Cromstrijen

**Cromstrijen** er en tidligere kommune i Nederland i provinsen Zuid-Holland.

## Referanser




## Eksterne lenker
* Kommunens nettside
McKesson

**McKesson Corporation** er et amerikansk helsekonsern med virksomhet innen distribusjon av legemidler og leveranse av helseinformatikk og omsorgsteknologi.

I 2013–15 kjøpte konsernet det tyske helseselskapet Celesio AG, som senere ble integrert i McKesson.

## Referanser


## Eksterne lenker
*
Nova – Fantastiske Fortellinger

***Nova – Fantastiske Fortellinger***, frem til 1973 ***Science Fiction-magasinet*** og i 1988 ***Terra Nova***, var et science fiction-magasin på norsk som ble utgitt av STOWA Forlag i årene 1971&ndash;1979 og 1988. 

De første to numrene, september og oktober 1971, var norske utgaver av *[[The Magazine of Fantasy and Science Fiction]]*. Bladet ble deretter et separat magasin. 

Redaktører i bladet var først Terje Wanberg, fra 1974 Øyvind Myhre og senere Per G. Olsen og Johannes H. Berg. Ingar Knudtsen debuterte i magasinet, som gjennom årene ellers hadde originale bidrag fra blant andre Dag Ove Johansen og Thore Hansen, samt oversatte noveller.

## ''Nye NOVA'' (2022–)
Nettidskriftet *Nye NOVA* ble lansert 1. desember 2022. Det er redigert av Bjarne Benjaminsen og Cato Pellegrini, og har Øyvind Myhre blant bidragsyterne.

## Referanser
Pulham (Norfolk)

**Pulham St Mary** er en landsby og et verdslig sogn i distriktet South Norfolk i Norfolk i England. Den ligger omtrentlig 11 km øst for Diss og 29 km sør for Norwich. I henhold til folketellingen i 2011 har landsbyen og sognet en befolkning på 892 innbyggere.

Det er en liten landsby og er en del av «Pulhamene», som også omfatter søsterlandsbyen Pulham Market Kirken er dedikert jomfru Maria, og er tilnærmet datert til rundt 1258. Stedsnavnet Pulham er antatt å bety «gårdshus» eller «inngjerding ved vann (innsjø eller elv)», fra angelsaksisk *pōol* eller **pull* + *hām* eller *hamm*. Den eldste nedtegnede stavingen er *Polleham*. Romerne kan ha hatt en bosetning i Pulham St Mary da det er funnet stykker romerske fliser, mynter og østerskall i nærheten.

## RNAS Pulham og luftskipene
I 1912 ble det under stort hemmelighetshold anlagt en militær base, RNAS Pulham, som ble bygget for å drifte luftskip. Luftskipene fikk lokalt tilnavnet «Pulhamgrisene». RNAS Pulham fungerte som en base for Royal Navy fram til 1918 da den ble overført til det nyopprettede Royal Air Force. I 1917 ble to store luftskiphangarer av stål bygget og i 1919 ble det bygget en 37 meter høy fortøyningsmast. Som følge av den historiske kryssing fram og tilbake over Atlanterhavet vendte luftskipet R34 tilbake til Pulham Market. De store og stive luftskipene R33, R36 og R38 anløp også her. Luftskiphangaren ble revet i 1928 og bygget opp igjen i Cardington. 

Tidlig på 1920-tallet var det en radiopeilestasjon her som ga nøyaktig posisjon til fly som skulle lande på Croydon lufthavn. Basen ble nedlagt på 1930-tallet etter den fatale ulykken med luftskipet R101 da alt arbeide med luftskip ble stanset i England. Stedet forble en eiendom tilhørende det britiske flyvåpenet fram til 1958. Under den andre verdenskrig var stedet en oppsamlingsplass for havarerte fly fra hele det østlige  England; hvor deler ble reddet for gjenbruk. Det foregikk også ammunisjonstester på stedet.

## Referanser


## Eksterne lenker

*Pennoyer's Village Centre, informasjon og historie om landsbyen og luftskipene
*''Restoration Village'' project 
*Pulham St Mary Parish Council
Dvergmispel

**Dvergmispel** (*Cotoneaster integerrimus*) er en løvfellende busk i rosefamilien.

Den har en opprett vekst og er som regel omtrent én meter høy, men kan bli høyere. Barken er brunrød, og årsskuddene er dunhårede. Bladene er avrundede til ovale med grå dun på undersiden. Blomstene sitter 2–3 sammen i nikkende kvaster. Kronbladene er hvite med rosatone. Fruktene er røde, runde og 6–7&nbsp;mm. Arten vokser i tørre berg og ur, som regel på kalkgrunn.

Dvergmispel vokser i store deler av Europa, samt i Anatolia, Transkaukasia og Nord-Iran. I det meste av utbredelsesområdet er den en fjellplante som mangler i lavlandet, og arten finnes ikke i slettelandskapene i Mellom- og Øst-Europa. I Danmark finnes den bare på Bornholm. I Norge er den ganske vanlig nordover til Velfjord i Nordland, men den er stort sett begrenset til sør- eller vestvendte stup og rasmarker. I Jotunheimen vokser den opp til 1400&nbsp;moh.

Noen botanikere har foreslått å splitte denne arten. Den lille bestanden i Wales er blitt kalt *Cotoneaster cambricus*, buskene i Pyreneene *C. pyrenaicus* og de skandinaviske og baltiske plantene *C. scandinavicus*. Dickoré & Kasperek (2010) mener at alle disse populasjonene skal samles under navnet *Cotoneaster integerrimus*.

## Referanser


## Eksterne lenker
*
Filtmispel

**Filtmispel** (*Cotoneaster tomentosus*) er en løvfellende busk i rosefamilien.

Den blir opptil tre meter høy, men er som regel lavere. Årsskuddene er dunhårete, og barken på kvistene er mørkebrun. Bladene er avrundede til elliptiske og er hvitdunete på undersiden: de er grønne, men ikke glatte på oversiden. Blomstene er rødaktige på utsiden, men rosahvite på innsiden; de er 5–6&nbsp;mm store og sitter 3–12 sammen i nikkende kvaster. Frukten er rød, rund, og 7–8&nbsp;mm stor med hvite dunhår.

Filtmispel vokser på varme og tørre steder på kalkgrunn. Den er utbredt i fjellområdene i Sør- og Mellom-Europa og finnes i Pyreneene, Jurafjellene, Vogesene, Alpene, Appenninene, Karpatene og fjellene på Balkan. Isolerte forekomster finnes i Anatolia og Nord-Kaukasia. Den er forvillet fra hager i Norge, Danmark og Sverige.

Det vitenskapelige navnet *Cotoneaster nebrodensis* er blitt brukt om filtmispel, men dette navnet skal brukes om en annen art, som er endemisk for Sicilia.

## Referanser




## Eksterne lenker
* 

* Günther's Homepage – ''Cotoneaster tomentosus'' 
* Pflanzenbilder-Arten – ''Cotoneaster tomentosus'' (Filzige Zwergmispel)
Luftskiphangar

**Luftskiphangarer** er spesialiserte bygninger for luftskip som brukes under bygging av luftskip, senere vedlikehold og eventuell lagring. Stive luftskip må alltid plasseres i  hangarer på grunn av deres sårbarhet for vær og vind.

## Historie
### Tidlige hangarer

De første virkelige hangarer som ble bygget ble bygget ved  Chalais Meudon nær Paris i 1879 da ingeniørene Charles Renard og Arthur Constantin Krebs bygde luftskipet “La France”. Denne hangaren er en av de få i Euopa som ennå står.

I dag er det bare to gjenværende hangarer ved det tidligere *Royal Airship Works* i Cardington,  Bedfordshire hvor luftskipet R101 ble bygget. Hangar No.1 i Cardington hangar er den opprinnelige, men utvidet. Hangar No.2  ble flyttet til Cardington fra Pulham i 1928.

### Luftskiphangaren på Spitsbergen
Til Luftskipet «Norge»s nordpolsferd i 1926 ble det bygget en fortøyningsmast og en luftskiphangar i Ny-Ålesund. Det var den største trekonstuksjon som var bygget på Svalbard. Fortøyningsasten står fortsatt, hangaren er revet, mens grunnmurene eksisterer. Luftskiphangaren var tegnet av Diderich H. Lund mens byggearbeidene var det byggmester Ferdinand Reinhardt Arild som stod for.

## Referanser
KNM «Hessa»

**KNM «Hessa»**  var en av tre ubåtjagere som den norske marinen fikk av USA i 1943. Det ble totalt bygget 878 slike ubåtjagere, og flere allierte land gjorde bruk av båttypen. I den norske marinen ble de benyttet av Shetlandsgjengen fra høsten 1943. Skipssjef på «KNM Hessa» var Petter B. Salen som var blant de første som ble rekruttert til Kompani Linge, og som hadde en rekke turer som sjef på fiskeskøyter før marinen fikk tildelt ubåtjagerne.

## Etter krigen
Etter krigen ble Hessa brukt som skolefartøy i marinen frem til den ble utrangert og solgt til speiderbevegelsen i Kristiansand i 1959. I 1960 ble den videresolgt til Navdahl og Co og Shetlands-Larsen.

## Referanser
Terje Wanberg

**Terje Willy Wanberg** (født 15. mars 1939, død 5. desember 2006) var en norsk forlegger og redaktør.

## STOWA Forlag
Fra 1971 var Wanberg både forlegger og redaktør for *Science Fiction-magasinet*, som i 1973 endret navn til *[[Nova – Fantastiske Fortellinger]]* før Øyvind Myhre tok over som redaktør i 1974. Bladet holdt det gående til 1979, og gjenoppsto som *Terra Nova* for to utgivelser i 1988.

Forlaget ga også ut fire billigbøker i serien *Nova Science Fiction*:
* Roar Ringdahl: *Skandalen i Dodderston og andre underlige hendelser* (ISBN 82-90199-00-7) 1976
* Øyvind Myhre: *Kontrabande* (ISBN 82-90199-01-5) 1976
* Per G. Olsen og Roar Ringdahl: *Nazna* (ISBN 82-90199-02-3) 1977
* Poul Anderson: *Epilog* (ISBN 82-90199-03-1) 1978

## Bok og Magasinforlaget
Forlaget skiftet navn til Bok og Magasinforlaget etter at *Nova – Fantastiske Fortellinger* ble lagt ned. Dette forlaget hadde sin første utgivelse i 1981 og holdt det gående til Wanberg døde i 2006. Blant forlagets utgivelser var antologier med oversatte noveller, originale, norske utgivelser av både etablerte forfattere og debutanter, samt antologier med presentasjon av debutanter:
* Terje Wanberg (red.): *[[Siste reis (antologi)|Siste reis]]* (ISBN 82-90387-03-2) 1983
* Einar Gjærevold (red.): *[[Asterveg]]* (ISBN 82-90387-21-0) 1989
* Ingar Knudtsen (red.): *[[Evigskogen]]* (ISBN 82-90387-25-3) 1990
* Ellen T. Andresen m.fl. (red.): *[[Nova 2000]]* (ISBN 82-91690-21-9) 2000

### Bokklubben Nova
Bøkene i forlaget var tilgjengelig i abonnement gjennom Bokklubben Nova, som også tilbød importerte bøker og bøker fra andre forlag.

## Referanser
Team Tre Berg-Bianchi

**Team Tre Berg-Bianchi**  (UCI-kode TTB) er et svensk sykkellag som holder til i Skara, Västergötland. Laget ble opprettet i 2015 etter initiativ fra Alexander Wetterhall som selv sykler på laget, i samarbeid med den kjente svenske låtskriveren og produsenten Kristian Wejshag, som står som eier av laget. Med Thomas Löfkvist som sportssjef, har laget som målsetning å bli et av Europas beste kontinentallag innen tre år.  Laget har et todelt fokus: gjennom talentutvikling å være et «springbrett» for svenske syklister som ønsker seg videre til profesjonelle sykkellag på de to øverste nivåene, samtidig som laget skal promotere breddeidrett gjennom mosjonsrittet Tre Berg. Tanken er at inntektene fra rittets deltakerkontingent, på sikt skal finansiere driften av laget.

## Ryttere

### 2016

### 2015

## Referanser




## Eksterne lenker
*
Kjell Madsen

**Kjell Madsen** (født 1949) er en norsk filosof som særlig har jobbet med indisk filosofi. 

Madsen arbeidet som førstelektor, og underviste i filosofi ved Institutt for filosofi, idé- og kunsthistorie og klassiske språk ved Universitetet i Oslo. 

## Utgivelser
**Daimon. Essays og historier om det åndelige i kulturen*, Aschehoug 1991
**Flammen og hjulet. Et essay om indisk filosofi.* Aschehoug 1995
**Meditasjonens filosofi. 13 essays.* Aschehoug 2001
Luftskipene R31 og R32

**Luftskipene R31 og R32** var to stive britiske luftskip,(rigid airhip) bygget i de siste måneder av første verdenskrig *His Majesty's Airship R31og R32* De var konstruert ved marinens tegnekontor *Royal Corps of Naval Constructors* – med assistanse fra en tysk desertør (Herr Müller)) som tidligere hadde arbeidet for den tyske fly-og luftskipfabrikken, Schütte-Lanz. R31 og R32 ble bygget hos Short Brothers i Cardington. Luftskipets ramme var lavet av laminert furu og oppdelt i skott. De laminerte furuspantene var sikret mot vann og varme gjennom impregnering. I skottene var det plassert 21 gassfylte beholdere[1] *R3* var det største britiske luftskip som fløy før krigens slutt og disse var de største trekonstruksjoner som da var bygget.

## Luftskipene i bruk
### ''R31''
*R31*  gjennomførte sin første prøvetur på ti timer i juli 1918 under Squadron Leader W.C. Hinks kommando. Skipet oppnådde en toppfart på   som var langt over den forventede  og raskere enn noe nnet luftskip på den tid. Hun var opprinnelig drevet med seks  Rolls-Royce Eagle motorer, men i lys dets ytelse og for å redusere bruken av drivstoff ble en motor fjernet, dermed ble det en reduksjon i maks fart, men fortsatt en tilfredsstilende.; tilsvarende *R32* som ble bygget med seks motorer ble ombygget til fem .

### ''R32''
Etter formell aksept av Royal Navy gjorde *R32* sin første prøvetur 3. september 1919 og den  6. september fløy hun til RNAS i Pulham, Norfolk. Den 10. september fløy hun i formasjon med R33 over Nederland, Belgia og Nord-Frankrike og tilbake til Pulham. I oktober 1919 ble *R32* med resten av luftskipsflåten formelt overlevert Royal Air Force. Så fulgte en periode da luftskipene ble brukt av * National Physical Laboratory* for strukturelle tester. Den 29. mars 1920 ble hun fløyet til sin base i Howden, East Yorkshire for utrustning og brukt til opplæring av mannskaper i det amerikanske selskap som hadde kommet for å akseptere *R38* (ZR-2). Da den metallbygde *R80* ble tilgjengelig, ble bruken av den nå antikverte *R32* i trekonstruksjon stoppet og for å spare penger, tatt ut av tjeneste. Skjelettet ble demontert.

## Brukere
; &nbsp;Royal Navy

## Referanser
Pidestall

*
*'Pidestall*' ([[fransk]]: *piédestal*, [[italiensk]]: *piedistallo*) er i [[klassisk]] [[arkitektur]] [[sokkel]]en som oppebærer en eneste kolonne eller en [[kolonnade]]. Uttrykket kan også betegne sokkelen eller fotstellet for en [[statue]], [[byste]], vase eller annet overbygg, likesom husmøbler med samme navn.


== Litteratur ==
* Ahlstrand, Jan Torsten.; *Arkitekturtermer''. Lund: Studentlitteratur, 1976, ISBN 91-44-02852-0

## Eksterne lenker
*
Gram (andre betydninger)

**Gram** kan vise til:
*En enhet for masse, se gram
*En tidligere kommune i Danmark, se Gram kommune
*En by i Haderslev kommune i Danmark, se Gram (Danmark)
*En fiktiv figur skapt av J.R.R. Tolkien, se Gram (Midgard)
*Flere norske slekter, se Gram (slekt)
Slaget ved Emesa

**Slaget ved Emesa** ble utkjempet i 272 mellom romerske og palmyrenske styrker. Romerne ble anført av keiser Aurelian, palmyrenerne av dronning Zenobia og hennes general Zabdas.

## Bakgrunn
Aurelian hadde begynt et felttog for å gjenerobre det palmyrenske rike som hadde løsrevet seg under en romersk svakhetsperiode og vokst kraftig. Det var ledet av Vaballathus og hans mor Zenobia. Aurelian hadde allerede beseiret Zenobia en gang i slaget ved Immae, nør Antiokia. Zenobia og hennes general Zabdas flyktet så til Emesa.

## Slaget
De to hærene møttes på feltet utenfor byen. Som ved Immae var det palmyrenake tunge kavaleri (*[[clibanarii]]*) sine romerske motstykker overlegentt. Men som * clibanarii* spredte seg i sin forfølgelsen av det romerske kavaleri, ble de hogd ned av det romerske infanteri. Ifølge Zosimus slaktet de judeiske enheter med sine klubber de palmyrenske hestefolkene som var hemmet av sine tunge rustninger.

## Etter slaget
Zenobia retirerte inn i Emesa, og flyktet senere til Palmyra, uten å kunnet få med seg skattkammeret fra Emesa. Mens Aurelian angrep og erobret Palmyra, flyktet Zenobia videre til Persia, men ble tatt til fange idet hun nådde frem til Eufrats bredder. Aurelian viste henne nåde; Zenobia ble ikke henrettet.

## Litteratur
* "Vaballathus and Zenobia", De Imperatoribus Romanis.
Kos internasjonale lufthavn, «Hippocrates»

**Kos internasjonale lufthavn, «Hippocrates»** (IATA: KGS, ICAO: LGKO) er en lufthavn i Hellas. Den er befinner seg 26 kilometer vest for Kos by på øya Kos. Lufthavnen er oppkalt etter legen Hippocrates (født 460 f.Kr., død 377 f.Kr.), som levde og virket på øya.

Om sommeren er der mye charterfly som bringer vesteuropeiske turister til øya. Lufthavnen betjener hvert år cirka 2 millioner passasjerer.

## Historie
Lufthavnen åpnet 4. april 1964 med en start- og landingsbane på 1.200 meter. Lufthavnen skulle være med på å fremme turistindustrien på øya. I 1973 forlenget man landingsbanen til de nåværende *2.390 meter*, så større passasjerfly kunne lande. En ny lufthavnsterminal stod ferdig i 1980.

## Eksterne lenker
* 
* Airport Guide, Kos
Liste over flaggbærere for Gabon under OL

**Liste over flaggbærere for Gabon under OL** inneholder samtlige idrettsutøvere som har båret Gabons flagg under åpningsseremoniene til sommer- og/eller vinter-OL. 

## Flaggbærere

## Referanser
Musikkåret 2014

**Musikkåret 2014** er en oversikt over utgivelser, hendelser, fødte og avdøde personer med tilknytning til musikk i 2014.

## Hendelser
### Første kvartal

### Andre kvartal

### Tredje kvartal

### Fjerde kvartal

## Priser/konkurranser

## Fødsler

## Dødsfall

## Årets album

* AC/DC - *[[Rock or Bust]]*

* First Aid Kit – *Stay Gold*
* Paal Flaata – *[[Bless Us All – Songs of Mickey Newbury]]*
* Foo Fighters - *Sonic Highways*

* Henning Kvitnes – ''Jada, vi elsker...''
* John Mayall – *A Special Life*
* Mike Oldfield – ''Man on the Rocks''
* Opeth – *Pale Communion*
* ORBO – *Man O' War*
* ORBO – *Safe & Sound*
* Tom Petty & the Heartbreakers – ''Hypnotic Eye''
* Philter – *The Legend Of Iya*
* Pink Floyd – *[[The Endless River]]*
* Röyksopp – *The Inevitable End*

* Ed Sheeran - *X*

* Bruce Springsteen - *High Hopes*

* The Stone Coyotes – *Rock Another Day*

* Todd Terje - *[[It’s Album Time|It's Album Time]]*

## Årets hits & singler

## Referanser
Musikkåret 2013

## Hendelser
* Den internasjonale musikkonkurransen Tyrkvisjonens sangkonkurranse ble arrangert for første gang.
## Dødsfall

|-
| Januar 
| 14. || Morten Mølster ||  || Gitarist (The September When) ||align=center|50 ||align=center| ||

| rowspan="3"|Februar 
| 5. || Egil Hovland ||  || Korleder, organist og komponist ||align=center|88 ||align=center| ||

| 8. || Knut Nesbø ||  || Fotballspiller, journalist, musiker (Di Derre) ||align=center|51 ||align=center| ||

| 11. || Tore Hansen ||  || musiker og sanger (Unit Five) ||align=center|63 ||align=center| ||
|-
| rowspan="1"|Mars 
| 18. || Eivind Rølles  ||  || musiker og gitarist (The Monroes) ||align=center|54 ||align=center| || 

| rowspan="1"|April 
| 17. || Yngve Moe  ||  || bassist (Dance With a Stranger) ||align=center|55 ||align=center| ||
|-
| rowspan="1"|Mai 
| 24. || Ed Shaughnessy ||  || Trommeslager (*[[The Tonight Show]]*) ||align=center|84 ||align=center| ||

| rowspan="2"|Juni 
| 3. || Ove Borøchstein ||  || forfatter, musiker og lærer ||align=center|63 ||align=center| ||

| 28. || Silvi Vrait ||  || Sanger (Eurovision Song Contest 1994) ||align=center|62 ||align=center| ||
|-
| rowspan="2"|Juli 
| 1. || Rolf Graf ||  || Musiker, komponist og produsent ||align=center| 53 ||align=center| ||
|-
| 2. || Bengt Hallberg ||  || Musiker ||align=center|80 ||align=center| ||

|rowspan="2"|September 
|rowspan=2|26. 
| Alex ||   || Artist ||align=center|64 ||align=center| || 

|Arnstein Johansen ||  || Musiker ||align=center|88 ||align=center| ||
|-
| rowspan="3"|Oktober 
| 11. || Wadih al-Safi ||  || Sanger og komponist ||align=center|91 ||align=center| ||
|-
| 19. || Lage Fosheim ||  || Musiker og platepromotør ||align=center|55 ||align=center| || 
|- 
| 27. || Lou Reed ||  || Gitarist, vokalist og låtskriver ||align=center|71 ||align=center| ||

| rowspan="2"|Desember 
| 3. || Anne Lorentzen ||  || Musiker ||align=center| 50 ||align=center| ||

| 26. || Marta Eggerth ||  || operasanger og skuespiller ||align=center|101 ||align=center| || 
|}
## Bildegalleri

Marta_Eggerth_in_Los_Angeles,_1935_(cropped).jpg|Marta Eggerth(1912–2013)


## Årets album

* Ane Brun – *Rarities*
* Avicii – *[[True (album)|True]]*

* David Bowie – *[[The Next Day]]*

* Daft Punk – *[[Random Access Memories]]*
* Eva & the Heartmaker – *[[Traces of You]]*

* John Mayer – *Paradise Valley*
* ORBO – *Steingard*

* Queens of the Stone Age – *...Like Clockwork*

* Vampire Weekend – *Modern Vampires of the City*

* Tony Joe White – *Hoodoo*

## Årets hits & singler
The Fox med Ylvis

## Priser/konkurranser

## Referanser
Baalstempelet i Palmyra

**Baal-tempelet** (arabisk: معبد بل) **i Palmyra** er en antikk steinruin i Palmyra i Syria. Tempelet var konsakrert til den semittiske guddom Baal (også kjent som **Bel**), og denne gud ble i Palmyra dyrket i triade med måneguden Aglibol og solguden Yarhibol. Tempelet var senteret for den religiøse kult i Palmyra, og det ble innviet i år 32 e.Kr.. Aedeen Cremin anså tempelet som den antikke byens best bevarte av byens tempelruiner.

Deler av anlegget ble sprengt og ødelagt av islamistmilitsen ISIL den 30. august 2015.

## Historie
Tempelet er bygd på en liten bakketopp. Stratifiseringen indiserer at det her har vært menneskelig bebyggelse fra så tidlig som i det 3. årtusen f. Kr. I pre-romersk tid stod det er en tid et annet tempel, og det omtales av fagfolk gjerne som «første Baals-tempel» eller «det hellenistiske tempel». Temenos- og propylaea-veggene ble konstruert sent i den senere del av 1. århundre e.Kr. og i første del av 2. årh. De fleste av de korintiske søyler som utgjorde de indre kolonnader oppviser fremdeles pidestaller hvorpå det stor statuer av velgjørere. Tempelet ligger inntil østre del av Palmyras store kolonnade.

## Arkitektur

Tempelet oppviser en bemerkelsesverdig syntese mellom Midtøstens og gresk-romersk arkitektur. Tempelet ligger innenfor en stor avgrensning med portikoer. Det er rektangulært og orientert i nord-sør-retning. Det står på en brolagt plass omgitt av en massiv  lang veg med et propylaeum. På et podium midt på gårdsplassen står selve Baalstempelet, selve *[[cella]]*. *Cella* er helt innringet av en prostyle av korintiske søyler, bare brutt på én side av inngangsporten med store trappetrinn som leder fra gårdsplassen. *Cella* er enestående ved det at det har to indre helligdomsnisjer, den nordlige og den sørlige adyton, dedisert til Baal og andre lokale guddommer. Den nordlige kultnisjen er kjent for et bas-relief med  de syv planeter som var kjent for antikkens mennesker, omgitt av tolv zodiaktegn og en prosesjon av kameler og tilslørte kvinner. *Cella* er opplyst av to par vinduer høyt oppe to de to langveggene. Ved bygningens tre hjørner er det trappehus som fører opp til takterrasser.

På gårdsplassen er det rester etter et basseng, et alter, en spisehall og en bygning med nisjer. I det nordvestre hjørne er en rampe hvorpå offerdyr fle ført opp til tempelplassen. Det er tre monumentale portveier med inngang fra vestporten. Disse ble modifisert av araberne i 1132 da de bygde en bastion her, og omgjorde tempelet til moské, noe som forsåvidt forskånet det fra ytterligere forfall.

## Referanser




## Bibliografi
* 
* 
* 

## Eksterne lenker
* 
* Syrian embassy site with history of the site 
* Travel site with images
Musikkåret 2008

## Hendelser
*22. mars – Sámi Grand Prix arrangeres for 19. gang i Kautokeino.
: Vinner i klassen sang: Elin Kåven.
: Vinner i klassen tradisjonell joik: Ánte Niillas N. Bongo.
: Áillohaš musikkpris tildeles Svein Schultz.

## Årets album

* Ane Brun – *[[Changing of the Seasons]]*
* Ane Brun –*[[Sketches]]*
* Paal Flaata – *[[Old Angel Midnight]]*

* Guns N' Roses – *[[Chinese Democracy]]*

* Espen Lind – *[[Army of One]]*
* Madrugada – *[[Madrugada (album)|Madrugada]]*

* Metallica – *[[Death Magnetic]]*

* Motörhead – *[[Motörizer]]*
* ORBO & The Longshots – *High Roller*

* Halvdan Sivertsen – ''Mellom oss''
* The Stone Coyotes – VIII

## Årets hits & singler

## Priser/konkurranser

## Dødsfall

## Bildegalleri

Eddie_Arnold_1969.JPG|Eddy Arnold(1918–2008)
Arne_domnerus.jpg|Arne Domnérus(1924–2008)
Eartha_Kitt_Allan_Warren_copy.jpg|Eartha Kitt(1927–2008)
Mike_Smith_Dave_Clark_Five_1964.jpg|Mike Smith(1943–2008)
DannyFedericiBoston2007.jpg|Danny Federici(1958–2008)
JeffHealeyAug312002.jpg|Jeff Healey(1966–2008)


## Referanser
Mytilene internasjonale lufthavn

**Mytilene internasjonale lufthavn** (også kjent som *[[Odysseas Elytis]]* lufthavn) (IATA: MJT, ICAO: LGMT) er en internasjonal lufthavn i Mytilene på øya Lésvos i Hellas. Lufthavnen har en liten terminal som betjener både internasjonale- og innenlands flyreiser. Lufthavnen ligger ca. 8 kilometer fra Mytilene. Den ble etablert i 1948 med en brolagt rullebane på 1200 meter lang og 30 meter bred. Senere ble rullebanen asfaltert og i år 2000 foregikk den siste forlengelsen av rullebanen til 2400 meter. Flyplassen har en taxfree-butikk, kafé, bar og to bilutleiefirmaer.

## Flyselskaper og destinasjoner
*Aegean Airlines - Athen, Thessaloníki
*Arke - **Sesong**: Amsterdam
*Austrian Airlines **Sesong**: Wien
*Corendon Dutch Airlines - **Sesong**: Amsterdam
*Minoan Air - **Sesong**: Heraklion
*Olympic Air - Athen
*Sky Express - Chios, Heraklion, Lemnos, Rhodos, Samos
*Thomas Cook Airlines - **Sesong**: Londen-Gatwick, Manchester
*Transavia - **Sesong**: Amsterdam
*Travel Service Airlines - **Sesong**: Brno, Ostrava, Praha
*Vueling - **Sesong**: Roma-Fiumicino

## Eksterne lenker
* Det greske luftfartstilsynets infoside
* Airport Guide Myltilene
Musikkåret 2005

## Hendelser
*26. mars: Sámi Grand Prix arrangeres for 16. gang i Kautokeino.
**Vinner i klassen sang: Poppoo. 
**Vinnere i klassen tradisjonell joik: Anne Berit Peltoperä og Solveig Skum Solbakken. 
**Áillohaš musikkpris tildeles Niko Valkeapää.
*23.–25. juni: Punkt-festivalen arrangeres for første gang.
## Årets album

* AC/DC – *[[Strap It On]]*
* Ane Brun – *[[A Temporary Dive]]*
* Ane Brun – *[[Duets (Ane Brun-album)|Duets]]*

* Dimmu Borgir – *[[Stormblåst MMV]]*
* Dream Theater – *[[Octavarium]]*
* Paal Flaata – *[[Rain]]*

* Foo Fighters – *[[In Your Honor]]*

* Gorillaz – *Demon Days*

* Iron Maiden – *[[Death on the Road]]*

* Kaizers Orchestra – *[[Maestro]]*

* Henning Kvitnes – ''Manda' morra – 14 sanger av Stein Ove Berg''

* Daniel Lanois – *Belladonna*

* Espen Lind – *[[April (album)|April]]*
* Madrugada – *[[The Deep End]]*
* Mike Oldfield – ''Light + Shade''
* Opeth – *Ghost Reveries*
* ORBO & The Longshots – *Dead Man Walking*

* Robyn – *[[Robyn (album)|Robyn]]*

* The Rolling Stones – ''A Bigger Bang''
* Röyksopp – *[[The Understanding]]*

* Bruce Springsteen – *[[Devils & Dust]]*
* The Stone Coyotes – *Fire it Up*

* Timbuktu – *Alla vill till himmelen men ingen vill dö*

* Tony Joe White – *Hard to Handle*

* Neil Young – *Prairie Wind*

## Årets hits & singler

## Priser/konkurranser

## Dødsfall

## Bildegalleri

Ibrahim_ferrer.jpg|Ibrahim Ferrer(1927–2005)


## Referanser


## Eksterne lenker
*
Musikkåret 2004

## Hendelser
* 6. mars: Knut Anders Sørum vinner Melodi Grand Prix med låten «High».
* 10. april: Sámi Grand Prix arrangeres for 15. gang i Kautokeino.
: Vinner i klassen sang: Sverige 	Johan Kitti.
: Vinner i klassen tradisjonell joik: John Mathis Utsi.
: Áillohaš musikkpris tildeles Anders P. Bongo.
* 14. mai: Kjartan Salvesen vinner finalen i Idol 2004. Margaret Berger blir nummer to.
* 15. mai: Ukraina vinner Eurovision Song Contest i Istanbul med låten «Wild Dances», framført av Ruslana.

## Årets album

* Ane Brun – *[[My Lover Will Go]]*
* Johnny Cash – *[[American V: A Hundred Highways|American V]]*

* Jan Garbarek – *In Praise of Dreams*

* Hilde Heltberg – *[[Don't Come Closer]]*
* Henning Kvitnes – ''Bare vente litt på sjelen''

* Metallica – *[[Some Kind of Monster (EP)|Some Kind of Monster]]*

* Nirvana – *With The Lights Out*
* ORBO - *Seven*

* Tony Joe White – *Night of the Moccasin*
* Tony Joe White – *The Heroines*

* Frank Zappa – *Joe's Corsage*

## Årets hits og singler

## Priser og konkurranser
* Melodi Grand Prix 2004
* Idol 2004
* Eurovision Song Contest 2004

## Dødsfall

## Bildegalleri

Elvin_Jones_1979_3.jpg|Elvin Jones(1927–2004)
Kjell_Bækkelund.jpg|Kjell Bækkelund(1930–2004)


## Referanser
Ildtorn

**Ildtorn** (*Pyracantha coccinea*) er en eviggrønn busk i rosefamilien.

Den har en tett vekst med mange tornete greiner og blir opptil tre meter høy. Bladene er elliptiske, mørkegrønne og tannete. På undersiden er bladene glatte eller har noen få hår. Blomstene er kremhvite, 7–8&nbsp;mm og sitter i tette blomsterstander. Bærene er sterkt røde, eller mer sjelden oransje, og har varige begerblad.

Ildtorn vokser i steinete skråninger, kratt og skogkanter. Den er utbredt i Sør-Europa og Sørvest-Asia fra Spania i vest til Kaukasia og Nord-Iran i øst, men mangler på middelhavsøyene. Arten blir mye dyrket som hageplante på grunn av de vakre bærene og finnes forvillet i Portugal og Storbritannia. Mange av hagekultivarene er krysninger med østasiatiske arter. Ildtorn er ikke så vanlig i Norge, men kan plantes i de mildeste strøkene (herdighetssone 2 og 3).

## Referanser




## Litteratur
* 
* 
* 
* 

## Eksterne lenker

*
Aktion lufthavn

**Aktion lufthavn** (IATA: PVK, ICAO: LGPZ) er en flyplass som betjener Préveza og Lefkada langs fastlandskysten av Det joniske hav  i Hellas.  Lufthavnen er også kjent som *Lefkada lufthavn*. Lufthavnen har stor chartertrafikk om sommeren, også til Skandinavia.  Lufthavnen er også militær, brukt av NATO og det greske luftforsvaret. Flyplassen ble satt i drift i 1968.

## Eksterne lenker

* Lufthavnsinfo 
* Charter flight timetables  (Engelsk)